Spanske medier hevder Vilanova trekker seg som Barca-manager
Barcelona-treneren var sykemeldt store deler av forrige sesong på grunn av kreft. Nå skal han ha fått tilbakefall for tredje gang. Det skal være hovedårsaken til at han trekker seg fra jobben som Barcelona-manager. Barcelona-president Sandor Rosell og sportsdirektør Andoni Zubizarreta innkalte til pressekonferanse klokken 20.30 i kveld. Ifølge avisen La Vanguardia skal Vilanova så sent som i dag fått de dårlige nyhetene om kreftutbredelsen, og selv varslet Barcelona-ledelsen om at han ville gå av. Aalesund-spiller Jonatan Tollås Nation er for tiden på ferie i Barcelona, og la ut følgende melding på Twitter i ettermiddag: «Fikk nettopp vite via en ansatt på Camp Nou at Vilanova er ferdig i FCB. For syk til å fortsette». Overfor VG forklarer han: - Jeg har vært på en guidet tur på Camp Nou, og en ansatt kom plutselig bort og sa at Vilanova har blitt syk og må trekke seg.Etter at klubben innkalte til pressekonferanse, har Vilanova mottatt en rekke støttemeldinger. Blant annet fra Liverpool-keeper Pepe Reina. «All min styrke til Vilanova og hans familie. Kom igjen! Du vil vinne denne kampen!», skriver han på Twitter.I mai reiste Vilanova til New York for å få behandling for strupekreften, og fikk positive resultater etter behandlingen der, men har nå fått tilbakefall. Barcelona-treneren har allerede vært operert for sykdommen to ganger, sist i desember i fjor og første gang i 2011. 44-åringen var Barcelona-assistent fra 2008 til 2012, da han overtok hovedansvaret for klubben etter Pep Guardiola. Den nyansatte assistenttreneren Joan Francesc Ferrer skal ifølge spanske medier overta det midlertidige ansvaret etter Vilanova.Tito Vilanova ledet dagens trening på klubbens treningsanlegg som normalt, mens kveldens trening ble avlyst. Barcelona skal etter planen spille treningskamp i Gdansk, Polen i morgen kveld, siden venter Bayern München onsdag - før altså Vålerenga står for tur lørdag. Barcelona skal være i Norge i tre dager, og møter Vålerenga på Ullevaal lørdag. Klubbens stjernegalleri kommer til Oslo torsdag, og skal trene to ganger på landslagsarenaen. Fredagens trening blir åpen for fans for rundt, skriver Vålerenga på sin hjemmeside.
Flere spanske medier hevder fredag at Tito Vilanova (44) trekker seg som Barcelona-trener på grunn av sykdom.